AlexejDobrolubov/national_council_slovak_2010 huggingface dataset:
49. schôdza NR SR - 5.deň - A. dopoludnia
Dátum: 2026-04-21
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

77. Ďakujem veľmi pekne, Igor Dušenka, za tvoje vystúpenie. Presne tak, ako si to hovoril, tá situácia je evidentná, jasná v tom, že keď sa ľudia pozrú na to, kto pomáhal ľuďom, za akej vlády, nie, neberme do úvahy tie predvolebné bilbordy, tie sľuby, tie reči, tie krásne videá, ktoré si vedia zaplatiť najmä politici SMER-u, HLAS-u a rozprávali o tom, ako to oni, všetko teraz tu bude krásne, ako to oni všetko vybavia, zabezpečia. Teraz ich tie klamstvá krásne dobiehajú, keď ľudia na sociálnych sieťach zdieľajú tie ich predvolebné sľuby - aké tu bude druhé Švajčiarsko. No a realita je aká? Realita je taká, že keď chodíte medzi ľudí, vážení traja koaliční poslanci za SMER, ktorí tu ste, tak čo vám tí ľudia rozprávajú? No to, čo spomínal aj poslanec Dušenka. Proste zrušili ste daňové bonusy, zrušili ste rodičovské dôchodky, zrušili ste ten štandard, ktorý tí ľudia mali, krajina sa viac zadlžuje, zadlžuje, zadlžuje, Fantozzi minister Kamenický tu rozpráva, ako on tuná teraz perfektne tú krajinu riadi a ten rozpočet aký je super, ale vidíme, že štát sa zadlžuje, zadlžuje ešte viac ako za našich vlád, a to sme mali obrovské krízy. A tí ľudia hovoria, že, pre pána kráľa, ako nás mohli takto oklamať? A toto je vaše maslo, páni. Tu sedíte traja. Tu by mal sedieť váš minister a to obhajovať. Tu by mali sedieť vaši kolegovia a obhajovať tie veci. Tu by ste mali sedieť, keď ste si schválili, že chcete mať aj tú obedňajšiu prestávku, chcete byť v práci, mali by ste tu sedieť. A nie, že vy tu prídete o jedenástej, schválite si, že proste obedňajšia prestávka sa skráti a nikto z vás tu nie je. Sedíte tu traja. Tak ja sa pýtam potom, načo si to schvaľujete? Načo takto klamete tých ľudí? Nerozumiem tomu. Ešte raz ďakujem za vystúpenie, pán Dušenka. (Potlesk.)
49. schôdza NR SR - 5.deň - A. dopoludnia
Dátum: 2026-04-21
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

61. Ďakujem veľmi pekne za vystúpenie, pán poslanec Jakab. Je to veľmi trefné a presné, ako si to pomenoval. A tak ako Rada pre rozpočtovú zodpovednosť aj ďalšie inštitúcie, aj ľudia, ktorí jednoducho majú zdravý rozum, vidia, ktorá vláda ako pomáhala ľuďom, respektíve ľuďom, ktorí si tú pomoc zaslúžia. Na jednej strane Fico a celá tá jeho enkláva, prefarbený SMER na ružovo - strana HLAS -, áno, aj SNS a všetci tí, ktorí tu asistovali 15 rokov Ficovi, na bilbordoch pred voľbami silný sociálny štát, pomôžeme rodinám, pomôžeme všetkým, stabilita a neviem, čo všetko na tých bilbordoch, zastavíme zdražovanie, zlacníme energie, nikomu nezoberieme žiaden sociálny štandard, to hovoril Fico pred voľbami v Slovenskom rozhlase, pár dní pred voľbami. Takto klamal ľuďom. A dnes realita - vyhral voľby, myslí si, že môže všetko a všetko to berie tým ľuďom späť. Ľudia dnes, rodiny s deťmi, ktorí boli zvyknutí, že za našich vlád dostávali daňové bonusy na deti, lebo sa rozhodli mať deti, lebo sa rozhodli pomôcť tomuto štátu, dnes ich musia vracať, vracať ich musia štátu, ktorý ich okráda! Kde sme sa to dostali?! A v pléne Národnej rady namiesto toho, aby tu títo poslanci SMER-u, HLAS-u, SNS prijímali zákony na pomoc ľuďom, tak sa tvária, že oni nevidia, nepočujú, oni sa tvária, že nič neexistuje, že žiaden problém tu nie je, ale problém tu je! Rodičia, ktorí poctivo pracujú, odvádzajú dane, dnes musia vracať daňové bonusy štátu, ktorý ich okráda. Toto je vizitka vlády Roberta Fica za 15 rokov. (Potlesk.)
49. schôdza NR SR - 5.deň - A. dopoludnia
Dátum: 2026-04-21
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

30. Ďakujem veľmi pekne, Jožo, že si vydržal tú provokáciu zo strany poslankyne Cigánikovej, ktorá tu občas príde, ukáže sa, podpíše sa a odíde preč. Vôbec nie je aktívna, nevystupuje a vidieť, že si hľadá nového hostiteľa, lebo v SaS-ke, už ani v SaS-ke ju nikto nechce. Takže ďakujem ti, že si to vydržal a prejdime fakt k veci, lebo tuná sa riešia zákony, ktoré by mali pomáhať ľuďom. Ja tu opäť nevidím, no, sú tu štyria alebo piati poslanci koalície, namiesto toho, aby tu boli, počúvali, brali si príklad, a keď už nevedia podporiť tento dobrý zákon, ktorý vychádza v ústrety matkám, ktoré sa rozhodli priviesť deti na tento svet, na Slovensko, deti, ktoré tu budú naďalej vytvárať hodnoty, platiť dane, tak už keď nevedia podporiť takýto dobrý zákon, že by tie matky mali plus 100 eur vďaka tomu novému daňovému bonusu a nemuseli platiť také dane, tak nech si to aspoň osvoja a nech prídu s tým oni a nech konečne pomôžu tým ľuďom, lebo toto hovorili poslanci SMER-u, HLAS-u, SNS pred voľbami, že budú pomáhať ľuďom. A namiesto toho pomáhajú len svojim ľuďom, svojim kamarátom ako Tiborovi Gašparovi obžalovanému podpredsedovi Národnej rady a všetkým tým gaunerom, ktorí tu vládli počas 15 rokov a doviedli Slovensko tam, kam doviedli - že sme na posledných rebríčkoch vo všetkých štatistikách v rámci Európskej únie. Takže by som očakával od vládnych poslancov, aby konečne začali niečo robiť, lebo berú krásne kráľovské platy a v robote v pracovný deň v utorok sú tu štyria alebo piati. To je hanba toto. Ďakujem ešte raz, Jozef, za tvoje vystúpenie a dúfam, že si z toho zoberú ponaučenie tí vládni poslanci a taktiež aj to správanie poslankyne Cigánikovej je absolútne na hanbu. Podľa mňa by kolegovia z SaS-ky už mali možno ju aj vyhodiť, lebo to je hrozné.
52. schôdza NR SR - 13.deň - A. dopoludnia
Dátum: 2026-06-12
Poslanec: Šuca, Peter 
Druh vystúpenia: Vystúpenie s faktickou poznámkou

Ďakujem pekne za slovo pán predsedajúci. Fantastická diskusia, fantastická rozprava. Vážený pán poslanec, Marco Polo karpatského typu. Vy ste sčítaný múdry človek, však ste to predviedli v rozprave. Viete, prečo Marco Polo? Marco Polo cestoval po svete. Vy každé štyri roky cestujete po politických stranách a niekde sa vám podarí byť aj predsedom. A potom to tak dopadne, ako dopadne. Reagovať k zákonu sme asi toľko, koľko ste reagovali vy. K zákonu ste nepovedali nič. A ako ste mi to povedali? Koľko si zapýtať James Bond z James Bond z Popradu? Pán Hlina, v živote som si od nikoho nikdy nezapýtal nič. Moje majetkové priznania na stránke Národnej rady, pán Hlina. Ja som nemal také šťastie ako vy, sedieť s Mečiarom Vladom v špeciálnej a ísť robiť biznis do Číny. Možno keby som ho mal, tak by som bol taký šikovný ako vy. Áno, máte pravdu. Nie drahý oblek robí človeka poslanca národného, ale to, čo máte v hlave. Vy ste múdry, sčítaný človek, pán Hlina. Skúste niekedy aj porozmýšľať, čo v rozprave chcete povedať, dobre? A menej teátra a viac faktov v rozprave, faktických poznámkach.
49. schôdza NR SR - 15.deň - B. popoludní
Dátum: 2026-05-06
Poslanec: Šuca, Peter 
Druh vystúpenia: Vystúpenie s faktickou poznámkou

Pán predsedajúci. Pán poslanec Pročko, na mojom vystúpení nebolo absolútne nič demagogické, propagandistické a populistické. Rozprával som, že na výbore sme mali bod programu zahraničná spolupráca Slovenskej informačnej služby a povedal som, že tam zazneli fakty o spolupráci našej spravodajskej služby s renomovanými partnermi zo zahraničia. Rozprával som iba to, čo som videl a počul na výbore. Pochopiteľne, nemôžem ísť do detailov, ale povedal som, že toto tam preberané bolo. Tam by som vedel, prečo. Možno to bude znieť hlúpo. Ale verím tomu, že šéf služby Pavol Gašpar sa nebaví o pracovných veciach so svojím otcom Tiborom Gašparom, pretože možno mám takú osobnú rodinnú skúsenosť. A tiež sa s niekým o jeho robote nebavím. Verím tomu. Myslím si, že vaše vystúpenie bolo populistické a demagogické. A prosím vás, buďte takí láskaví, jedine, že mne budete reagovať. Vysvetlite mi, aký je rozdiel medzi kontrarozviedkou a rozviedkou. Ďakujem pekne. Ďalej pán poslanec Macášek.
49. schôdza NR SR - 15.deň - B. popoludní
Dátum: 2026-05-06
Poslanec: Šuca, Peter 
Druh vystúpenia: Vystúpenie s faktickou poznámkou

Takže budem pokračovať s tým, čo som začal. Využijete každú možnosť, pani Nikola, keď si môžete kopnúť do riaditeľa služby a do Slovenskej informačnej služby. Robíte to neustále na našich výboroch. Teraz to robíte v pléne. Nič nové pod slnkom. Veľmi dobre viete. Žiadny riaditeľ ani služba sa nedokáže efektívne brániť voči vašim tvrdeniam a vašim výrokom. SIS pod vedením Pavla Gašpara je renomovaná, rešpektovaná spravodajská organizácia, spolupracuje so zahraničnými spravodajskými partnermi, menia si spravodajské spravodajské produkty a podieľajú sa na operáciách. A to vy takisto veľmi dobre viete, pretože na výbore sme mali bod programu zahraničná spolupráca Slovenskej nočnej služby. A tam riaditeľ presne rozprával o tom, čo robia, ako robia a s kým robia. Veľmi dobre viete, že Slovenská nočná služba nie je v izolácii a že je to renomovaná spravodajská služba. Cez to všetko obsesia menom Gašpar pokračuje ďalej. Včera pri správe o činnosti SIS vystúpil aj kolega Krúpa. A tak bohorovne rozprával, až som mu chcel uveriť a skoro som mu aj uveril, že to nie je osobné. Ale nemyslím si, že je to tak. O čom svedčia aj vaše výroky na vami organizovaných protestoch spred niekoľkých mesiacov, pani Kolíková, pripomeniem. Arogantný, amorálny, bezcharakterný, bez minulosti a korunoval to všetko váš kolega Hlina, keď povedal na záver na tej tribúne: „nevzdelaný hlupák.“ To by som dokázal veľmi polemizovať, kto to rozpráva, o kom to rozpráva. Keď niekto škodí Slovenskej národnej službe, tak to nie je Pavol Gašpar ako riaditeľ na čele Slovenskej národnej služby, ale škodíte systematicky službe vy s vašimi kolegami. Ďakujem za pozornosť. Predpokladám, že ten procedurálny návrh
49. schôdza NR SR - 9.deň - A. dopoludnia
Dátum: 2026-04-27
Poslanec: Šuca, Peter 
Druh vystúpenia: Vystúpenie s faktickou poznámkou

Pán poslanec Krýpek. Pán poslanec Škripek. Veľmi dobre viete, že touto novelou zákona nerušíme žiadne voľby zo zahraničia, rušíme voľby poštou. Musím vás znova teda hneď pochváliť, pozorne som vás počúval, účastníci si jednu zásadnú vec. Bola tu debata o tom, že tí naši ľudia, ktorí vycestujú von, dokážu prísť na Slovensko riešiť si zdravotné veci a konštatovali ste toto. Tam nie je taká zdravotlivosť ako u nás v zahraničí. Veľmi pekne ďakujem, pochváliť sa slovenské zdravotníctvo. To ani nie je o tom, že tam nie je taká zdravotlivosť ako u nás, len za to sa platí a je to drahé. Potom ste povedali, že rušením, zrušením toho korešpondenčného hlasovania sa zníži dramatický pokles účasti vo voľbách. Ja si nemyslím. Tí, ktorí sú presvedčení, že prídu do volieb, prídu do volieb. Poďme vám príklad. Príklad z rodiny. Mám synovca, ktorý žil už 17 rokov v Veľkej Británii. A vždy, keď boli parlamentné voľby, kúpil si letenku a prišiel na Slovensko voliť. On bol ten, ktorý zo Slovenska nebežal pre nejaké politické problémy, pre nedemokratické, pretože chcel zrobiť peniaze. Kúpil si byt na Slovensku a chce tu žiť. Teraz pôsobí v Poľsku pre jednu veľkú firmu, pracuje pre nich a vždy, keď sú voľby, je tu a volí normálne vo volebnej miestnosti. Veľmi dobre viete, že a sám ste tie krajiny citoval, že sú krajiny, kde sa vôbec nedá voliť do zahraničia. A sú krajiny, kde sa vôbec nedovolíte poštou. Citovali ste v rozprave pána podpredsedu Gašpara. Mne sa páčil jeho príklad, nie jeden, ale to sa mi páčilo najviac, keď ste spomínali, pán podpredseda, to Dánsko, že tam človek, keď vycestuje vonku a keď žije v zahraničí viac ako 2 roky, tak stratí volebné právo. Keď sa vráti naspäť, tak môže voliť. Tak ako vy, pán Škripek, aj my sa stretávame s ľuďmi, s voličmi. Bol som v piatok na akcii, kde bolo zhruba 150 ľudí. Pochopiteľne, že tam boli aj smeráci, sympatizanti, členovia, ale aj nečlenovia, nesympatizanti. A bavili sme sa o tomto návrhu zákona. Vystúpila jedna pani, ktorá v Prešove prežila svoj život. Čas uplynul, takže nabudúce.
52. schôdza NR SR - 5.deň - A. dopoludnia
Dátum: 2026-06-01
Poslanec: Tankó, Viliam 
Druh vystúpenia: Vystúpenie s faktickou poznámkou

Vláda ide zvyšovať pokuty na trojnásobok. Táto vláda ale nevie občanom vysvetliť jednu jednoduchú vec. Prečo majú ľudia platiť viac, keď od štátu nedostávajú viac? Zvýšili dane, zvýšili poplatky a teraz chcú trojnásobne zvýšiť pokuty za priestupky. A ja sa pýtam, že čo sa za ten čas tak trojnásobne zlepšilo? Či sú lepšie z nemocnice, či sú cesty lepšie, fungujú úrady lepšie, či máme lepšie školstvo, alebo už máme tie lacné potraviny alebo benzín. Nič z toho nemáme. A keď sa pomýli občan, tak má zaplatiť trojnásobok. A keď sa pomýli vláda, v úvodzovkách pomýli a spôsobí škody za milióny eur, nenesie žiadnu zodpovednosť. A presne preto sú ľudia nahnevaní, nie kvôli samotnej pokute, ale kvôli pocitu nespravodlivosti, pretože od občanov sa vyžaduje stále viac, ale od vlády stále menej. A to je problém tohto zákona aj tejto vlády. Pán poslanec Dusinka.
49. schôdza NR SR - 15.deň - A. dopoludnia
Dátum: 2026-05-06
Poslanec: Tankó, Viliam 
Druh vystúpenia: Vystúpenie s faktickou poznámkou

Ja len opäť môžem povedať, že tento návrh zákona je dobrý, je potrebný, je užitočný. Je to zákon, ktorý chráni naše deti v telocvičniach, v gymoch, na športoviskách. Proste a ja som rád veľmi, že tento návrh zákona podporíte a verte nám, že prebehla veľmi široká diskusia aj s vašimi menovanými. A vy ste mali takú jednu otázku, pán poslanec, že: No ako odhalí tento návrh zákona alebo ako zabezpečí to, že naše deti nebudú v nebezpečenstve? Tak ja vám len poviem, že keď tento návrh zákona, čo je len jedno dieťa ochráni pred šikanou, pred nejakým násilím, tak sme vyhrali. Lebo tento návrh zákona presne to ide robiť. A späť k vám a k vašim osobným nejakým útokom, posledný čas ste veľmi agresívny. Či už sa to týka opozičných alebo koaličných poslancov alebo naposledy poslankyne, tak ja mám pre vás len jeden malý odkaz. Ste fejkový moralista. Nič viac, ale nič ani nič menej. Poslanec Dubovický, ďakujem pekne za
49. schôdza NR SR - 15.deň - A. dopoludnia
Dátum: 2026-05-06
Poslanec: Tankó, Viliam 
Druh vystúpenia: Vystúpenie s faktickou poznámkou

Ďakujem za slovo. Tento návrh zákona o safeguarding-u je dobrý, je dôležitý a veľmi potrebný. Ja ako aj športovec viem, že šport vie dať veľmi veľa. Ale na druhej strane viem aj to, že keď sú nie dobre nastavené pravidlá, tak to vie byť veľmi zlé a nebezpečné prostredie a to primárne pre naše deti. A my sa tu bavíme dnes o tom, aby deti, mladí ľudia, ženy mali v športe ochranu. Aby bolo jasné, čo už je za čiarou, čo už nie je v poriadku, aby sa problémy nezametali len pod koberec, ale reálne riešili. Tento zákon nerieši nič komplikované, len vlastne nastavuje základné pravidlá, preto, aby šport bol bezpečný pre všetkých. A úprimne, ak chceme, aby my rodičia posielali svoje deti športovať, tak toto je minimum, čo pre nich môžeme urobiť, aby sme prijali tento návrh zákona, aby sme podporili. A dovoľte mi ešte takú krátku poznámku a možno takú výzvu pre koaličných poslancov, poslankyne. Keď sme už naše deti dokázali ochrániť pred hmyzom v potravinách, tak skúsme ochrániť naše deti aj v telocvični pred predátormi, pred šikanou a násilím. Ďakujem veľmi pekne. Poznámky len celú.
52. schôdza NR SR - 12.deň - B. popoludní
Dátum: 2026-06-11
Poslanec: Turčanová, Andrea 
Druh vystúpenia: Vystúpenie s faktickou poznámkou

Pán predsedajúci, obvinili ste ma z demagógie, tak ste ma asi zle počúvali, lebo ja som povedala aj to, že máme uprav. Pán predsedajúci, obvinili ste ma z demagógie, tak ste ma asi zle počúvali, lebo ja som povedala aj to, že máme upraviť systém tak, aby chránil pred zneužitím a krivými obvineniami, lebo aj to sa stáva. To si myslím, že nie je demagógia, lebo inými slovami ste to povedali aj vy. Ale prepáčte, pre mňa je zarážajúce, keď sa v čase, keď vy máte sám živý proces, vyjadrujete k niečomu, čo môže tento živý proces ovplyvniť, lebo vy ste tuná zaujatí a teda by ste sa k tomuto nemali vôbec vyjadrovať. A nechali rozhodovať vašich kolegov. Koniec koncov, veď máte väčšinu a aj tak si schválite, čo chcete. Tak nám aspoň nebráňte pomenovať veci svojimi slovami. Ďakujem. Ja som vám nič
52. schôdza NR SR - 12.deň - B. popoludní
Dátum: 2026-06-11
Poslanec: Turčanová, Andrea 
Druh vystúpenia: Vystúpenie v rozprave

Budem pokračovať vlastne tam, kde som skončila vo svojej faktickej. A to otázkou, čo sa stane, ak túto novelu prijmeme? Súd bude musieť prehodnotiť výpovede kajúcnikov podľa nových prísnejších kritérií. Dôkazy, ktoré dnes stačia na obvinenie, zajtra stačiť nebudú. Proces, ktorý trvá roky, môže skončiť oslobodením nie preto, že by bol obvinený nevinný, ale preto, že mu uprostred hry zmenili pravidlá. Dovoľte mi pomenovať, čo tu predkladateľ sleduje. Nie je to jedna novela, ale je to stratégia. Prvý krok, skrátiť premlčacie lehoty. Staršie kauzy odpadnú. Druhý krok, zvýšiť hranice škôd, závažnosť zostávajúcich prípadov poklesne. Tretí krok, spochybniť kajúcnikov, zlikvidujete tak kľúčový dôkazny nástroj. Štvrtý krok, podáte trestné oznámenia na vyšetrovateľov. Zastrašíte tých, ktorí by ešte chceli vyšetrovať. A piaty krok, ktorý sme vlastne zažili koncom minulého roka. Zrušíte úrad na ochranu oznamovateľov. Odstránite ochranu pre tých, ktorí by chceli hovoriť. Ešte dobre, že zasiahla komisia a tak sme zrušili zrušenie tohto úradu. Toto nie je reforma trestného práva. Toto je metodická demontáž nástrojov na stíhanie korupcie. Mám tu pár otázok pre vás, kolegovia z koalície. Položím vám jednoduchú otázku. Ako má prokurátor stíhať organizovanú korupciu, ak mu vezmeme všetky nástroje? Priame dôkazy pri korupcii takmer neexistujú. Nikto nevystaví faktúru za úplatok. Nikto nepodpisuje zmluvu o zneužití právomoci. Máme dve možnosti, ako sa k pravde dostať. Dokumenty alebo ľudí, ktorí boli pri tom. A ľudí, ktorí boli pri tom, tých práve ideme umlčať. Čo zostane? Zostane systém, kde sa mocní nemusia báť, kde sa korupcia stáva bezrizikovou, kde ten, kto ukradne milióny, bude v bezpečí. Žiadam preto stiahnutie tohto návrhu a otvorenie skutočnej odbornej diskusie o tom, ako nastaviť inštitút spolupracujúcich osôb tak, aby chránil pred zneužitím a krivými obvineniami, lebo áno, aj to je legitímna obava, ale zároveň aby zachoval funkčný nástroj na odhaľovanie organizovaného zločinu a aby v žiadnom prípade sa retroaktívne nedotkol prebiehajúcich konaní. Ak máte skutočný záujem o spravodlivú úpravu, diskutujme o tom s odborníkmi, s prokuratúrou, s medzinárodnými partnermi. Ak však jediným cieľom je dostať konkrétnych ľudí z konkrétnych problémov, tak to povedzte otvorene. Nech vieme, o čom hlasujeme. Vážené kolegyne a kolegovia, spravodlivosť nie je prekážka, ktorú treba odstrániť. Spravodlivosť je základ, na ktorom stojí dôvera občanov v štát. Každým takýmto zákonom túto dôveru oslabujeme. Každým takýmto hlasovaním odkazujeme občanom, že pravidlá platia len pre niektorých. Som presvedčená, že väčšina z vás do politiky nešla preto, aby chránila korupciu. Prosím vás, spomeňte si na to, keď budete hlasovať. Ja za takýto návrh hlasovať nemôžem a žiadam vás, aby ste zvážili, či môžete vy. Ďakujem.
52. schôdza NR SR - 12.deň - B. popoludní
Dátum: 2026-06-11
Poslanec: Turčanová, Andrea 
Druh vystúpenia: Vystúpenie s faktickou poznámkou

Ďakujem veľmi pekne. Pán poslanec Dušenka hovoril vo svojom krátkom príhovore o tom, že je to už niekoľkokrát, tuším spomínal 11. alebo 12. novelizáciu Trestného zákona, tak ja sa trošku vrátim exkúzom do minulosti. Pred dvoma rokmi sme v skrátenom konaní prijali rozsiahlu novelu Trestného zákona a vtedy argumenty boli, že ide o humanizáciu, o priblíženie sa k európskym štandardom a o nápravu neúmernej. Čo sme teda dosiahli? Skrátili sme premlčacie lehoty a dosiahli, že desiatky korupčných káuz boli zastavené. Zvýšili sme hranice škôd a dosiahli, že organizovaná ekonomická kriminalita sa stala priestupkom. Znížili sme trestné sadzby a právoplatne odsúdení požiadali o prepočet trestov. Povedali ste, že sa to tým končí. Že systém je nastavený spravodlivo a teraz tu sme znova s ďalšou novelou a mierime na kajúcnikov. Navrhované zmeny v zásade menia pravidlá pre využitie výpovedí spolupracujúcich osôb. Sprísňujú podmienky, znižujú ich dôkaznú hodnotu, otvárajú priestor na spochybnenie už vykonaných výpovedí v priebehu konania. Znie to odborne, neutrálne, ale poďme na konkrétny príklad. Bývalý policajný prezident, dnes poslanec vládnej koalície a predsedajúci, momentálne čelí obvineniam z korupcie a zneužitia právomoci v kauze Očistec. Kľúčovými dôkazmi sú výpovede bývalých policajtov, ktorí sa rozhodli spolupracovať s orgánmi činnými v trestnom konaní. Títo ľudia riskovali všetko, kariéru, bezpečnosť, rodinné vzťahy, výmenu za miernejší trest. Vypovedali o tom, čo videli, o systéme, kde sa kupovali funkcie, kde sa chránili spojenci a zneužívala moc. Čo sa stane, ak túto novelu prijmeme? Ďakujem.
52. schôdza NR SR - 11.deň - B. popoludní
Dátum: 2026-06-10
Poslanec: Turčanová, Andrea 
Druh vystúpenia: Vystúpenie s faktickou poznámkou

Ďakujem. No Rišo tu naznačil to, čo už aj predtým vlastne viacerí predrečníci hovoria o tom, že prečo je dôležité zadržať alebo uchovať voľbu poštou. Ja si dovolím trošku štatistiky. Pozrela som sa na čísla od roku 2012, tak od roku 2012 v posledných voľbách 2023 nárast voličov bol o 51 728, čiže o 734 %. O voľbu poštou požiadalo 72 993 občanov a hlasovalo 58 779. Ak teda štát zruší poštovné hlasovanie bez náhrady, tak typické dôsledky budú nižšia účasť občanov v zahraničí, väčšie náklady na hlasovanie, znevýhodnenie ľudí mimo veľkých miest a znevýhodnenie menej mobilných alebo menej majetných voličov. Preto si myslím, že voľba poštou zo zahraničia má silný argument v prospech dostupnosti a inklúzie. A tie protiargumenty, ktoré sa týkajú logistiky, lehôt a procesnej spoľahlivosti, nám nehovoria o presvedčivých dôkazoch, že by išlo o masový podvod, ale to už vlastne spomínal jej kolega. Čiže záverom poviem, zrušenie voľby poštou by znemožnilo alebo veľmi obmedzilo voľby zo zahraničia, ďakujem.
52. schôdza NR SR - 2.deň - A. dopoludnia
Dátum: 2026-05-27
Poslanec: Turčanová, Andrea 
Druh vystúpenia: Vystúpenie s faktickou poznámkou

Čakala som, že pani predkladateľka vo svojom diskusnom príspevku vysvetlí dôvody, prečo je toto také vážne, že je to predradené na začiatok schôdze a prečo a ako to pomôže rodinám, lebo asi nedostatočne chápem, ale nemyslím si, že to, že miesto starostu bude sobášiť poslanec Národnej rady alebo prezident, nám zvýši počet sobášov. Nemyslím si to, že ľudia sa začnú sobášiť len preto, lebo budú môcť ústavní činitelia sobášiť. Trošku ma vyrušil útok na opozíciu, že všetko, aby som sa slušne vyjadrila, vyrábame problémy. Že predtým negujeme. A úplný útok na Progresívne Slovensko, ale zasa zvykáme si, veď z úst vládnych predstaviteľov stále počúvame, že za všetko môže Šimečkova matka. A popravde. To, čo sa našlo, keď sa robil vládny audit, je zlé. Tak máme zákony, máme schválený aj x-krát novelizovaný Trestný poriadok. Nech sa páči, nech konajú orgány činné v trestnom konaní. Čo sa týka pani Šimečky, ale spájať tu politickú stranu s niečím a dokonca so zákonom o rodine a so sobášmi, mne príde úplne absurdné. Pani poslankyňa, naozaj ja som čakala, že vysvetlíte relevantne dôvod, prečo, čo je tento zákon dôležitejší ako všetko ostatné, čo potrebujú občania tejto republiky riešiť? A dozvedela som sa, lebo Šimečkova matka. Neverím, ďakujem. Pani poslankyňa Jurik, nech sa páči. Ďakujem za slovo, pán predseda. Pani